Karl IV, car Svetog Rimskog Carstva

**Karlo IV, car Svetog rimskog carstva** ili **Karlo IV Luksemburški** (, 1316 — 1378) je bio:
* kralj Češke (1346—1378 - kao Karlo I, bio XI kralj Češke) 
* kralj (1347 — 1355) i car Svetog rimskog carstva (1355 — 1378)
* kralj Lombardije (1355), 
* kralj Italije (1355), 
* kralj Burgundije (1365) i 
* grof Luksemburga (1346 – 1353).

Pripada dinastiji Luksemburg. Rođen je kao Vaclav, a kasnije je odabrao ime Karlo.

## Mladost
Sin je kralja Češke i grofa Luksemburga Jovana Luksemburškog i Eliške Premislovne, poslednje češke vladarke iz jedine češke autohtone vladarske porodice Pšemislovića. Rodio se u Pragu, a obrazovao u Parizu, gde ga je otac poslao (kod svoje sestre Marije Luksemburške) nakon što ga je posle nesuglasica koje je imao sa njegovom majkom odvojio od nje. 1323. godine je miropomazan i tada je izabrao ime Karlo - po svome teči Karlu IV Lepom - kralju Francuske). Istom prilikom se i oženio Blankom od Valoa (-{Blanche of Valois}-),(ne rođenom) sestrom Karla IV Lepog.

U Parizu je stekao široko obrazovanje. Budući car je znao nemački, francuski, latinski i italijanski, dok je češki ponovo naučio tek po svom povratku 1333. godine. NJegov učitelj bio je Pjer d Rosjer (-{Pierre de Rosieres}-) (kasnije papa Kliment VI). Tokom 1330–1331. je boravio u Luksemburku a između 1331–1333. bio je zastupnik svoga oca u severnoj Italiji.

## Kralj
U jesen 1333. se po želji plemstva vratio u Češku i počeo je da upravlja očevim kraljevstvom za vreme njegove odsutnosti. Tokom 1334. postaje markgrof Moravske.

Još tokom života Ludviga IV Bavarskog, uz pomoć pape Klimenta VI biran je za kralja Svetog rimskog carstva (11. jula 1346) da bi bio krunisan u Bonu 26. novembra 1346. Cena za to je bila poricanje pape u Avinjonu. Prethodno je papa prašku biskupio povisio na arhibiskupiju, a počela je i izgradnja katedrale svetog Vita (21. novembra 1344). 
Nakon smrti svog oca, 26. avgusta 1346, Karlo je nasledio titulu kralja Češke i grofa Luksemburga. Krunisan je 2. septembra 1347. zajedno sa svojom ženom Blankom. Za tu priliku dao je da se izradi Kruna svetog Vaclava i uopšte se u svojoj vladavini trudio da nastavi slavnu tradiciju češkog kraljevskog roda Premislovaca, čije je po majci bio potomak. Posle decenije neslaganja uspeo je da smiri rivalitet izeđu kralja i plemstva u Češkoj.

## Car
Kada je 11. oktobra 1347. naglo umro Ludvig IV Bavarski, dinastija Vitelsbah čini sve da na presto Sv. Rimskog carstva dovede bilo koga drugog kralja, samo ne Luksemburge. Sa Vitelbahovima se pomirio ženeći se ćerkom falačkog kneza i dajući im obećanje o Brandenburgu. Krunisan je 1355. kao car Svetog rimskog carstva. Od 1349. do smrti 1378. više niko nije polagao pravo na njegovu poziciju cara i kralja.

Tokom svoje vladavine napušta ideal Svetog Rimskog carstva kao univerzalne monarhije. Grofoviju Luksemburg predaje 1353. svom bratu Vaclavu (Luksemburškom).

Navodno je održavao dobre odnose sa srpskim carom Dušanom, čiji je savremenik bio.

## Osvajanja
Karlo je putem braka pripojio Češkoj zadnje šlesko vojvodsvo Svidnice i Javora, kupio je Donju Lužicu 1367. godine a vojnom silom i kupovinom, zadobio je Brademburg 1373. godine.

## Unutrašnja politika
U samoj Češkoj, Karlo IV je posticao razvoj poljoprivrede dopremanjem novih sorti voća iz Lorene i Burgundije, gradio nove ribnjake i nadgledao razvoj šuma. Lično je vodio pohode protiv pljačkaških grupa u kraljevstvu, nadgledao razvoj trgovine i posticao gradova. Tokom cele vladavine posvećivao je pažnju uspostavljanju reda i mira, napretku ekonomije kraljevstva kao i uspostavljanju jednog sređenijeg i nepristrasnijeg sudstva. Pokušao je da donese zakonik "Maiestas Carollina" sa ciljem da ojača kraljevsku vlast, reformiše krivično pravo, okonča privatne ratove kao i zloupotrebe na lokalnim sudovima ali je plemstvo odbilo taj zakonik na skupštini staleža 1355. godine. Karlo je kasnije administrativnim merama uveo u praksu neke od reformi iz tog zakonika. 
   
## Osniva univerzitet i potiče humaniste

Najviše je obraćao pažnju ekonomskom i intelektualnom razvoju zemalja Češke krune.
Osnovao je 1348. Karlov univerzitet u Pragu. Bio je to prvi univerzitet u Centralnoj i Istočnoj Evropi. Univerzitet je bio prvi univerzitet u carstvu, a osnovan je po uzoru na pariski. Posle toga u roku od dve decenije osnivaju se i univerziteti u Krakovu, Pečuhu i Beču. 

Ohrabrivao je rane humaniste. Poznato je da se dopisivao sa Petrarkom, koji je posećivao i Karlov dvor u Pragu. Petrarka se sa svoje strane nadao da će ubediti Karla da premesti svoj dvor u Rim. Bilo je to vreme, kada su pape premestile svoje sedište u Avinjon.

Bio je ponosan Pragom, a u to doba cvetali su umetnost i arhitektura Praga, najviše zahvaljujući carevoj riznici. Od poznatih znamenitost završio je:
* Karlov most
* Hradčane
* katedrala svetog Vita
* Dvorac Karlštejn.

Govorio je pet jezika: latinski, češki, nemački, francuski i italijanski.

## Zlatna bula i razdoblje mira u carstvu
Izdao je 1356. Zlatnu bulu, koja je propisivala proceduru izbora kralja. Pošto su manje važni kneževi izostavljeni iz procesa izbora kralja, smanjuje se i njihova vernost carstvu. Velika zasluga Karla IV je razdoblje mira, kojim obezbeđuje napredak, dok u Evropi traje dugi Stogodišnji rat. Za razliku od prethodnih careva, samo dva puta je odlazio u Italiju. Jednom da se kruniše i jednom da pomogne papi protiv milanske porodice Viskonti.

NJegovo francusko obrazovanje ostavilo je duboki trag na Karlu IV. NJegov otac Jovan Luksemburški, kralj Češke, bio je poznat kao frankofil i kao mecena pesnika Gijoma de Mašoa. Jovan Luksemburški je poginuo u bici kod Kresija 1346, boreći se na francuskoj strani. Sestra Karla IV, Jitka Luksemburška (Bonne de Luxembourg) udala se za francuskog kralja Jovana II Dobrog. Na taj način Karlo IV Luksemburški je bio ujak francuskog kralja Karla V Mudrog.

## Autobiografija Karla IV

**Životopis rimskog cara Karla IV koji je on sâm napisao** () je životna istorija Karla IV koja pokriva njegov život od rođenja do izbora za nemačkog kralja 1346. Karlo IV je opisao svoje detinjstvo koje je uglavnom proveo na dvoru francuskih kraljeva, svoje mladalačke godine, ženidbu i prve korake na međunarodnoj političkoj sceni tokom prve polovine četrnaestog veka. Delo počinje Karlovom porukom: „Naslednicima koji sede na mom dvogubom prostolu, spoznaj[te] dvostruki život sveta i odaberi[te] onaj bolji“.

## Literatura

* Charles IV (autobiography), edited by Balázs Nagy, Frank Schaer: *Autobiography of Emperor Charles IV; And, His Legend of St. Wenceslas: Karoli IV Imperatoris Romanorum Vita Ab Eo Ipso Conscripta; Et, Hystoria Nova de Sancto Wenceslao Martyre*, Published by Central European University Press, 2001, , , 259 pages, books.google.com
* Ausstellungs-Katalog Karl IV., Kaiser von Gottes Gnaden. Kunst und Repräsentation unter den Luxemburgern 1347–1437, Prager Burg, 15. Februar – 21. Mai 2006. Hrsg. von Jiří Fajt unter Mitwirkung von Markus Hörsch und Andrea Langer. Deutscher Kunstverlag, München-Berlin 2006, . (Umfassende Neudarstellung mit zahlreichen Abbildungen zu Kunst und Kultur des luxemburgischen Hauses).
* Marco Bogade: Kaiser Karl der IV. Ikonographie und Ikonologie, Ibidem, Stuttgart 2005,  (Zugleich Dissertation an der Universität Bamberg 2004).
* Evamaria Engel (Hrsg.): Karl IV. – Politik und Ideologie im 14. Jahrhundert. Böhlau, Weimar 1982 DNB 830490582.
* Eugen Hillenbrand: Karl IV. In: Verfasserlexikon. 2. Aufl., Bd. 4, S. 995ff.
* Jörg K. Hoensch: Die Luxemburger. Eine spätmittelalterliche Dynastie von gesamteuropäischer Bedeutung 1308–1437, Stuttgart 2000, S. 105–192.
* Martin Kintzinger: Karl IV. In: Bernd Schneidmüller/ Stefan Weinfurter (Hrsg.): Die deutschen Herrscher des Mittelalters, Historische Porträts von Heinrich I. bis * Maximilian I., München 2003, S. 408–32 und S. 593f. (Bibliografie). (Gute und informative Kurzbiografie. Dort auch weitere Angaben zur modernen Forschungsliteratur.)
* Dietmar Lutz (Hrsg.): Die Goldene Bulle von 1356. Lübeck 2006.
* Hans Patze (Hrsg.): Kaiser Karl IV. 1316–1378. Forschungen über Kaiser und Reich. Göttingen 1978. (Wichtige Aufsatzsammlung)
* Ferdinand Seibt: Karl IV. Ein Kaiser in Europa. Frankfurt am Main 2003 (Nachdruck der Ausgabe von 1978). (Standardwerk)
* Ferdinand Seibt (Hrsg.): Kaiser Karl IV. Staatsmann und Mäzen. Katalog der Ausstellung in Nürnberg und Köln 1978/79, München 1978. (Katalog zur Ausstellung mit Aufsätzen von namhaften Historikern.)
* Jiri Spevacek: Karl IV. Sein Leben und seine staatsmännische Leistung. Academia/Prag und Union Verlag, Berlin 1979.
* Heinz Stoob: Karl IV. und seine Zeit. Graz u. a. 1990.
* Heinz Thomas: Zwischen Regnum und Imperium. Die Fürstentümer Bar und Lothringen zur Zeit Kaiser Karls IV. Ludwig Röhrscheid Verlag, Bonn 1973.
* Heinz Thomas: Deutsche Geschichte des Spätmittelalters. Kohlhammer, Stuttgart 1983, besonders S. 212ff. (Gute Darstellung der politischen Geschichte des deutschen Spätmittelalters.)
* Ferdinand Seibt: Karl IV. (Taufname Wenzel). In: Neue Deutsche Biographie (NDB). Band 11, Duncker & Humblot, Berlin 1977, , S. 188–191 (Digitalisat).
* Franziska Hälg-Steffen: Karl IV. im Historischen Lexikon der Schweiz
* Stephan Haering: KARL IV.. In: Biographisch-Bibliographisches Kirchenlexikon (BBKL). Band 3, Bautz, Herzberg 1992, , Sp. 1136–1140.

## Vanjske veze

* Eintrag in der ''Residenzen-Kommission'' 
* Regesta Imperii 
* Veröffentlichungen zu Karl IV. im Opac der Regesta Imperii
* 'Constitutiones et acta publica imperatorum et regum 1357–1378' – digitale Vorabpublikation von Urkunden Karls IV durch die Monumenta Germaniae Historica